
Pedagogų „Ugdymosi aplinkos“ srities vertinimo suvestinė
Apibendrinus keturių anketų duomenis ir įvertinus fizinės, socialinės–emocinės bei pažintinės aplinkos kriterijus, nustatyta, kad didžioji dalis vertinamų rodiklių įgyvendinama sėkmingai. Vertinimo rezultatai rodo, kad apie 70 % rodiklių įvertinti „TAIP“, kas rodo, jog ugdymo įstaigoje sudarytos tinkamos sąlygos vaikų visapusiškam ugdymuisi, kuriama saugi, funkcionali ir vaikų poreikius atitinkanti ugdymo(si) aplinka. Apie 30 % rodiklių įvertinti „IŠ DALIES“, todėl šiose srityse dar yra galimybių tobulinti ugdymo aplinką ir veiklų organizavimą.
· Fizinei aplinkai – 75 % „TAIP“, 25 % „IŠ DALIES“
· Socialinei–emocinei aplinkai – 100 % „TAIP“
· Pažintinei aplinkai – 60 % „TAIP“, 40 % „IŠ DALIES“
Apibendrinus keturių anketų duomenis galima teigti, kad ugdymo įstaigoje kuriama palanki, saugi ir vaikų poreikius atitinkanti fizinė, socialinė–emocinė ir pažintinė ugdymo(si) aplinka. Grupėse sudarytos sąlygos vaikams laisvai judėti, rinktis veiklas, tyrinėti bei ugdytis individualiai ir bendradarbiaujant su kitais vaikais. Ugdymo erdvės yra funkcionalios, pritaikytos vaikų amžiui, aprūpintos įvairiomis ugdymo priemonėmis, skatinančiomis kūrybiškumą, pažinimą, savarankiškumą ir aktyvų dalyvavimą ugdymo procese.
Vertinant socialinę – emocinę aplinką pedagogai kuria šiltą, saugią ir pasitikėjimu grįstą atmosferą, palaiko individualų ryšį su kiekvienu vaiku, atsižvelgia į jo poreikius, gebėjimus bei emocinę būseną. Vaikai aktyviai dalyvauja grupės gyvenime, drąsiai bendrauja su mokytojais ir bendraamžiais, noriai įsitraukia į įvairias veiklas. Socialinė–emocinė aplinka sudaro palankias sąlygas bendradarbiavimui, tarpusavio pagalbai bei pozityvių santykių kūrimui.
Pažintinė aplinka skatina vaikų smalsumą, tyrinėjimą ir mokymąsi per patirtį. Vaikai supažindinami su aplinkos saugojimo principais, įtraukiami į praktines veiklas, skatinančias atsakomybę už aplinką. Ugdymo procese naudojamos įvairios ugdymo priemonės, taip pat informacinės ir komunikacinės technologijos, kurios praturtina ugdymo turinį ir didina vaikų motyvaciją mokytis. Pastebėta, kad vaikai iš dalies dalyvauja planuojant, kuriant ir prižiūrint grupės aplinką, tai pat nustatyta, kad ugdymosi aplinką  iš dalies skatina vaikus nebijoti prisiimti tinkamą ugdymosi riziką, drąsiai išbandyti naujas veiklas ir ieškoti sprendimų.

Taip pat pastebimas aktyvus bendradarbiavimas su tėvais ir bendruomene – organizuojamos bendros veiklos, edukacijos, renginiai, į ugdymo procesą įtraukiami įvairių sričių specialistai. Tai padeda plėsti vaikų socialinę patirtį ir stiprina bendruomeniškumą.
Apibendrinant galima teigti, kad įstaigoje sudarytos palankios sąlygos visapusiškam vaikų ugdymuisi, užtikrinama saugi ir vaikų raidą skatinanti ugdymo aplinka.
Rekomendacijos tobulinimui
1. Toliau sistemingai turtinti ugdymo(si) aplinką naujomis priemonėmis, skatinančiomis vaikų kūrybiškumą, tyrinėjimą ir savarankišką veiklą.
2. Dar labiau įtraukti vaikus į grupės aplinkos kūrimą, planavimą ir priežiūrą, sudarant galimybes jiems aktyviau reikšti idėjas ir iniciatyvas.
3. Plėsti patirtinio ugdymosi galimybes lauko aplinkoje, dažniau organizuojant tyrinėjimo, pažintines ir kūrybines veiklas gamtinėje aplinkoje.
4. Stiprinti bendradarbiavimą su tėvais ir vietos bendruomene, įtraukiant juos į edukacines veiklas, projektus ir bendrus renginius.
5. Tikslingai integruoti informacines ir komunikacines technologijas į ugdymo procesą, naudojant jas kaip priemonę vaikų pažintinei veiklai, kūrybiškumui ir mokymosi motyvacijai stiprinti.


